pythainlp/thai-wiki-dataset-v3 huggingface dataset:
มาสค์ไรเดอร์ กำเนิดใหม่ไอ้มดแดงยุคเรย์วะ

มาสค์ไรเดอร์ กำเนิดใหม่ไอ้มดแดงยุคเรย์วะ หรือในชื่อญี่ปุ่น มาสค์ไรเดอร์เรวะ เดอะ เฟิสท์ เจนเนอเรชันส์  เป็นภาพยนตร์ซีรีส์มาสค์ไรเดอร์ ฉายเมื่อวันที่ 21 ธันวาคม ค.ศ. 2019 ในประเทศญี่ปุ่น
ในประเทศไทยผู้นำเข้าฉายคือ DEX และ Japan Anime Movie เดิมมีกำหนดจะเข้าฉายในวันที่ 26 มีนาคม ค.ศ. 2020 แต่ถูกเลื่อนฉายเนื่องจากสถานการณ์ การระบาดทั่วของไวรัส โควิด-19 และได้เข้าฉายในโรงภาพยนตร์ในไทยเมื่อวันที่ 9 กรกฎาคม ค.ศ. 2020
== ประวัติ ==
== เส้นเรื่องในโลก ==
โลกจีโอ
อยู่ในช่วงหลังจากที่โอมาจิโอรีเซ็ตโลกใหม่ ยกเว้นวอซที่ไม่ได้ถูกลบความทรงจำก่อนที่จะแก้ไขประวัติศาสตร์
โลกเซโร่วัน
โลกที่มาสค์ไรเดอร์เซโร่วันอยู่ แต่ว่าเมื่ออนาเธอร์เซโร่วันอยู่ทำให้ประวัติศาสตร์ถูกแก้ไขทั้งเหตุการณ์เดย์เบรกไม่สำเร็จ, ดาวเทียมอาร์คขึ้นบนยานอวกาศได้สำเร็จ, ฮิวมาเกียร์ถูกปกครองเป็นใหญ่
== ตัวละครที่ปรากฏตัวเฉพาะในภาพยนตร์ ==
ฟีนิส (フィーニス)
ไทม์แจ็คเกอร์ในโลกซีโร่วันที่เกิดจากช่วงเวลาในเดย์เบรกเมื่อ 12 ปีก่อน เป็นไทม์แจ็คเกอร์ไร้เพศโดยร่างกายเป็นผู้หญิงแต่ลักษณะการพูดแบบผู้ชาย เป็นผู้มอบพลังให้กับวิลล์และแก้ไขประวัติศาสตร์ในโลกของเซโร่วัน
วิลล์ (ウィル)
ฮิวมาเกียร์ประเภทเลขา เป็นประธานบริษัทฮิเด็น อินเทลลิเจนซ์ คนใหม่เนื่องจากถูกเปลี่ยนแปลงประวัติศาสตร์จากฟีนิสและได้รับพลังจนกลายเป็น อนาเธอร์เซโร่วัน และได้สังหารประธานของตัวเอง ส่งผลทำให้ฮิวมาเกียร์ปกครองโลกแทนมนุษย์
== มาสค์ไรเดอร์ที่ปรากฏตัวเฉพาะในภาพยนตร์ ==
=== มาสค์ไรเดอร์ 001 ไรซิ่งฮ็อปเปอร์ ===
ร่างที่เกิดจากการที่อารุโตะใช้ ฟอร์ซไรเซอร์ กับ ไรซิ่งฮ็อปเปอร์โปรไกรส์คีย์ ในการแปลงร่าง ชุดเกราะมีลักษณะเดียวกับไรเดอร์ของเม็ทสึโบจินไร.net คือ มีสายเคเบิลเชื่อมตัวชุดกับเกราะ ทุกครั้งที่แปลงร่างจะสร้างความเจ็บปวดแก่อารุโตะ เนื่องจากฟอร์ซไรเซอร์สร้างมาสำหรับฮิวมาเกียร์ใช้งาน ซึ่งผู้ใช้รับพลังงานจากโปรไกรส์คีย์โดยตรง ร่างกายมนุษย์จึงต้านทานได้น้อยกว่า ชื่อ 001 เรียกว่า เซโร่เซโร่วัน
ท่าไม้ตาย
;ไรซิ่งยูโทเปีย (ライジングユートピア)
;ไรซิ่งดิสโทเปีย (ライジングディストピア)
=== มาสค์ไรเดอร์อิจิกาตะ ร็อกกิ้งฮ็อปเปอร์ ===
ร่างแปลงของโซเรโอะที่ใช้ ไซโคลนไรเซอร์ กับ ร็อกกิ้งฮ็อปเปอร์เซ็ทสึเมะไรซ์คีย์ มีความสามารถพิเศษคือ สามารถรักษาฮิวมาเกียร์ที่ถูกแฮ็กกลับมาเป็นเหมือนเดิมได้
อุปกรณ์และอาวุธ
;ไซโคลนไรเซอร์ (サイクロンライザー)
เข็มขัดแปลงร่างของมาสค์ไรเดอร์อิจิกาตะ มีลักษณะรูปแบบเดียวกันกับเม็ทสึโบจินไรฟอรซ์ไรเซอร์แต่ต่างกันคือตัวเข็มขัดเป็นสีแดง
;ร็อกกิ้งฮ็อปเปอร์เซ็ทสึเมะไรซ์คีย์ (ロッキングホッパーゼツメライズキー)
เซ็ทสึเมะไรซ์คีย์ที่บรรจุข้อมูลของตั๊กแตนสูญพันธุ์ Rocky Mountain locust
ท่าไม้ตาย
;ร็อกกิ้งสปาร์ค (ロッキングスパーク)
;ร็อกกิ้ง ดิ เอนด์ (ロッキングジ・エンド)
== สัตว์ประหลาดที่ปรากฏตัวเฉพาะในภาพยนตร์ ==
อนาเธอร์เซโร่วัน (アナザーゼロワン)
ร่างแปลงอนาเธอร์ไรเดอร์ของวิลล์ โดยใช้อนาเธอร์เซโร่วันไรด์วอทช์ในการแปลงร่าง
อนาเธอร์หมายเลข 1 (アナザー1号)
ร่างแปลงอนาเธอร์ไรเดอร์ของฟินิส โดยใช้อนาเธอร์หมายเลข 1 ไรด์วอทช์ ในการแปลงร่าง มีลักษณะร่างกายใหญ่โตและมีพื้นฐานรูปร่างมาจากมาสค์ไรเดอร์หมายเลข 1 รูปแบบเก่าและไซโคลนรูปแบบเก่า
;อนาเธอร์หมายเลข 1 ใหม่ (アナザー新1号)
ร่างเพิ่มพลังของอนาเธอร์หมายเลข 1 ที่ได้ทำการดูดซับชิ้นส่วนของไทม์มาจินของเกซเข้าไปจนเกิดเป็นร่างใหม่ขึ้นมา
แบทเทิลมาเกียร์ (バトルマギア)
หุ่นยนต์รบที่สร้างมาจากฮิวมาเกียร์ เป็นผลพวงจากการเปลี่ยนแปลงประวัติศาสตร์ของโลกซีโร่วัน
==อ้างอิง==
ภาพยนตร์มาสค์ไรเดอร์
ภาพยนตร์ที่ออกฉายในปี พ.ศ. 2562
โทคุซัทสึข้ามฝั่ง
ภาพยนตร์ญี่ปุ่น
ตะวันออกใหญ่

ตะวันออกใหญ่ (Groote Oost) เป็นเขตปกครองของหมู่เกาะอินเดียตะวันออกของเนเธอร์แลนด์ตั้งแต่ปีค.ศ. 1938 ถึง 1946 ซึ่งกินพื้นที่ของเกาะบอร์เนียวตะวันออก (เกาะซูลาเวซี,  หมู่เกาะมาลูกู และนิวกินีตะวันตก พร้อมกับบริเวณนอกฝั่งของหมู่เกาะ) และเกาะชวา (จังหวัดบาหลีกับหมู่เกาะซุนดาน้อย) โดยมีเมืองหลวงคือมากัซซาร์บนเกาะซูลาเวซี
ตะวันออกใหญ่กลายเป็นเขตปกครองในวันที่ 25 พฤษภาคม ค.ศ. 1938 และปกครองโดยผู้ว่า  ผู้ว่าคนแรกมีชื่อว่า G. A. W. Ch. de Haze Winkelman แล้วตามมาด้วยสงครามโลกครั้งที่สอง เขตการปกครองหลายแห่ง (ยกเว้นนิวกินีของเนเธอร์แลนด์) กลายเป็นรัฐตะวันออกใหญ่ (หลังจากนั้นคือรัฐอินโดนีเซียตะวันออก) ในวันที่ 24 ธันวาคม ค.ศ. 1946 ตัวรัฐกลายเป็นส่วนหนึ่งของสหพันธรัฐสหรัฐอินโดนีเซียในปีค.ศ. 1949 และถูกยุบเป็นรัฐเดี่ยวแห่งอินโดนีเซียในปีค.ศ. 1950 (นิวกินีตะวันตกในปีค.ศ. 1969) จนถึงเดือนมีนาคม ค.ศ. 2020 บริเวณนี้ถูกแบ่งเป็น 13 จังหวัดจากทั้งหมด 34 จังหวัด
==เขตการปกครอง==
เขตการปกครองของตะวันออกใหญ่มีดังนี้:
เกาะบาหลีกับลมบก (ซีงาราจา)
เกาะซูลาเวซีของดัตช์ (Celebes en Onderhoorigheden) (มากัซซาร์) โดยรวมไปถึงเกาะซูลาเวซีตอนใต้และเกาะข้างเคียง
มานาโด (มานาโด) โดยรวมไปถึงเกาะซูลาเวซีตอนเหนือทั้งหมด
หมู่เกาะมาลูกู (อัมบน) โดยรวมไปถึงหมู่เกาะมาลูกู, นิวกินีตะวันตก และหมู่เกาะรอบนอก เช่นเวอตาร์กับอารู
ติมอร์ของดัตช์ (Timor en Onderhoorigheden) (กูปัง) โดยรวมไปถึงติมอร์ตะวันตก และหมู่เกาะซุนดาน้อย (ยกเว้นเกาะบาหลีกับลมบก)
==ดูเพิ่ม==
รัฐอินโดนีเซียตะวันออก
==อ้างอิง==
==สารานุกรม==
\*
ประวัติศาสตร์ของนิวกินี
ประวัติศาสตร์ของติมอร์
ติมอร์ตะวันตก
นิวกินีตะวันตก
การก่อตั้งในปีค.ศ. 1938
การยุบตัวในปีค.ศ. 1946
แม่น้ำวาล

แม่น้ำวาล (Vaal River) เป็นแควแม่น้ำสายใหญ่ที่สุดของแม่น้ำออเรนจ์ในประเทศแอฟริกาใต้ ต้นแม่น้ำอยู่ใกล้เมืองเบรย์เทนในจังหวัดพูมาลังกา ทางตะวันออกของเมืองโจฮันเนสเบิร์ก และอยู่ห่างจากเมืองเออร์เมโลทางทิศเหนือราว  แม่น้ำอยู่ห่างจากมหาสมุทรอินเดียเพียง 
แม่น้ำมีความยาว   เป็นเส้นเขตแดนให้กับจังหวัดพูมาลังกา จังหวัดกาวเต็ง และจังหวัดนอร์ทเวสต์บนริมฝั่งทิศเหนือ และจังหวัดฟรีสเตตทางทิศใต้ แม่น้ำวาลเป็นแม่น้ำยาวเป็นอันดับ 3 ของประเทศแอฟริกาใต้ รองจากแม่น้ำออเรนจ์ (2200 กิโลเมตร) และแม่น้ำลิมโปโป (1750 กิโลเมตร) และเป็นแหล่งน้ำสำคัญให้พื้นที่วิตส์วอเทอส์แรนด์ในช่วงตื่นทอง ในศตวรรษที่ 19 เขื่อนวาลตั้งขวางแม่น้ำวาลที่เมืองเดนีส์วิลล์ ทางใต้ของเขตแดนระหว่างจังหวัดกาวเต็งกับจังหวัดฟรีสเตต
==อ้างอิง==
วาล
เกาะซาโอนา

เกาะซาโอนา (Isla Saona; Saona Island) เป็นเกาะเขตร้อนตั้งอยู่ไม่ไกลจากแผ่นดินใหญ่ทางปลายทิศตะวันออกเฉียงใต้ของสาธารณรัฐโดมินิกัน เป็นเขตคุ้มครองทางธรรม เป็นส่วนหนึ่งของอุทยานแห่งชาติโกตูบานามา (Parque Nacional Cotubanamá) เป็นแหล่งท่องเที่ยวของนักท่องเที่ยวจากชาวโดมินิกัน เกาะมีหาดทรายที่โด่งดังและปรากฎอยู่ในภาพยนตร์และโฆษณาหลายเรื่อง ที่นำเสนอในลักษณะเกาะร้าง
ซาโอนา
เตโวโดรส อัดฮาโนม

เตโวโดรส อัดฮาโนม เกอเบรออีเยอซุส (ቴዎድሮስ አድሓኖም ገብረኢየሱስ; เกิดวันที่ 3 มีนาคม พ.ศ. 2508) เป็นนักจุลชีววิทยาชาวเอธิโอเปียและนักวิจัยมาลาเรียที่ได้รับการยอมรับในระดับนานาชาติ ซึ่งดำรงตำแหน่งผู้อำนวยการใหญ่องค์การอนามัยโลกมาตั้งแต่ พ.ศ. 2560 เตโวโดรสเป็นบุคคลที่ไม่ใช่แพทย์คนแรกและชาวแอฟริกาคนแรกที่ได้ดำรงตำแหน่งนี้ ก่อนหน้านี้เขาเคยดำรงตำแหน่งระดับสูงสองตำแหน่งในรัฐบาลเอธิโอเปีย ได้แก่ รัฐมนตรีว่าการกระทรวงการต่างประเทศ ระหว่าง พ.ศ. 2548–2555 และรัฐมนตรีว่าการกระทรวงสาธารณสุข ระหว่าง พ.ศ. 2555–2559
== อ้างอิง ==
บุคคลที่เกิดในปี พ.ศ. 2508
บุคคลที่ยังมีชีวิตอยู่
ศิษย์เก่าจากมหาวิทยาลัยลอนดอน
ศิษย์เก่าจากมหาวิทยาลัยนอตทิงแฮม
นักวิทยาศาสตร์ชาวเอธิโอเปีย
นักการเมืองเอธิโอเปีย
บุคคลจากแอสมารา
แม่น้ำไอเดอร์

แม่น้ำไอเดอร์ (Die Eider; Ejderen; ละติน: Egdor หรือ Eidora) เป็นแม่น้ำสายยาวสุดของรัฐชเลสวิช-ฮ็อลชไตน์ ประเทศเยอรมนี มีจุดเริ่มต้นแม่น้ำอยู่ที่เมืองบอร์เดิสฮ็อล์มและมาถึงชานเมืองทางทิศตะวันตกเฉียงใต้ของเมืองคีลบนชายฝั่งทะเลบอลติก แต่ไหลไปทางทิศตะวันตกลงทะเลเหนือ ส่วนล่างของแม่น้ำไอเดอร์ใช้เป็นส่วนหนึ่งของคลองไอเดอร์จนกระทั่งคลองคีลได้มาแทนที่
ในช่วงยุคหินกลางช่วงแรก เชื่อว่าแม่น้ำแห่งนี้เป็นเขตแดนระหว่างชาวจูตกับชาวแองเกิล ที่มีเผ่าเพื่อนบ้านของแซกซันที่ข้ามทะเลเหนือในช่วงนี้ไปตั้งถิ่นฐานในอังกฤษแทน ในสมัยกลางยุครุ่งโรจน์ แม่น้ำไอเดอร์เป็นเขตแดนระหว่างชาวแซกซันกับชาวเดนมาร์ก ที่ปรากฏในรายงานของอดัมแห่งเบรเมินในปี ค.ศ. 1076 และหลายศตวรรษที่แม่น้ำแห่งนี้แบ่งแยกเดนมาร์กกับจักรวรรดิโรมันอันศักดิ์สิทธิ์ ในปัจจุบันเป็นเขตแดนดัชชีชเลสวิชกับฮ็อลชไตน์ เป็นทางเหนือและทางใต้ตามลำดับ
แม่น้ำไอเดอร์ไหลผ่านเมืองต่าง ๆ ได้แก่ บอร์เดิสฮ็อล์ม, คีล, เร็นทซ์บวร์ค, ฟรีดริชชตัท และเทินนิง และไหลลงทะเลเหนือที่เทินนิง
==อ้างอิง==
ไอเดอร์
ไอเดอร์
ศิลป์ รัตนพิบูลชัย

พลโท ศิลป์ รัตนพิบูลชัย หรือ สิลป์ รัตนพิบูลชัย หรือ ขุนศิลป์ศรชัย (นามเดิม ศิลป์ รัตนวราหะ - 6 ตุลาคม พ.ศ. 2499) เป็นอดีตเลขาธิการนายกรัฐมนตรี อดีตเจ้ากรมการขนส่งทหารบก เจ้ากรมการรักษาดินแดน อธิบดีกรมการขนส่ง เป็นบุคคลสำคัญผู้หนึ่งในคณะก่อการรัฐประหารในประเทศไทย พ.ศ. 2491 อดีตสมาชิกสภาผู้แทนราษฎรประเภทที่สอง ในสภาผู้แทนราษฎรไทย ชุดที่ 7
== ประวัติ ==
ขุนศิลป์ศรชัย ได้รับแต่งตั้งเป็นเลขาธิการนายกรัฐมนตรี เมื่อปี พ.ศ. 2487 สืบต่อจากพลตรี ไชย ประทีปะเสน ในรัฐบาลของจอมพล ป.พิบูลสงคราม
ขุนศิลป์ศรชัย รับราชการทหาร เคยดำรงตำแหน่งสำคัญ อาทิ เจ้ากรมการขนส่งทหารบก เจ้ากรมการรักษาดินแดน
ขุนศิลป์ศรชัย เป็นบุคคลสำคัญผู้หนึ่ง ในการรัฐประหารในประเทศไทย พ.ศ. 2491 คือ เมื่อวันที่ 6 เมษายน พ.ศ. 2491 เวลาประมาณ 09.00 น. ซึ่งตรงกับวันจักรี อันเป็นวันหยุดราชการ กลุ่มนายทหารจำนวน 4 คน ประกอบด้วย พ.ท.ก้าน จำนงภูมิเวท, พล.ต.สวัสดิ์ สวัสดิ์รณชัย สวัสดิเกียรติ, พ.อ.ขุนศิลปศรชัย และ พ.ท.ละม้าย อุทยานานนท์ ได้แต่งกายเต็มยศขัดกระบี่ถือปืนเข้าพบ นายควง อภัยวงศ์ ที่บ้านพักในซอยตรงข้ามสนามกีฬาแห่งชาติ อ้างเหตุเรียกร้องให้นายควงจ่ายเงินจำนวน 28 ล้านบาท อันเป็นค่าใช้จ่ายระหว่างเดินทางกลับจากเชียงตุง หลังการสิ้นสุดสงครามโลกครั้งที่สอง ซึ่งได้ทำการเบิกจ่ายก่อนหน้านั้นแล้วจากกระทรวงการคลัง จำนวน 9 ล้านบาท แต่นายควงไม่ยอมจ่าย ซึ่งเรื่องนี้เป็นความขัดแย้งระหว่างนายควงกับทหารกลุ่มนี้มาอยู่ก่อนแล้ว ที่ทำให้ก่อนหน้านั้นมีข่าวลือว่าจะเกิดการรัฐประหาร และที่สุดขอให้นายควงลาออกจากตำแหน่งนายกรัฐมนตรีภายใน 24 ชั่วโมง โดยอ้างว่าคณะนายทหารที่ทำการรัฐประหาร 8 พฤศจิกายน พ.ศ. 2490 นั้น เห็นว่ารัฐบาลนายควงไม่สามารถแก้ไขปัญหาภาวะเศรษฐกิจของชาติที่ตกต่ำลงได้ โดยเฉพาะเรื่องค่าครองชีพที่พุ่งสูงขึ้นมาก จนที่สุดในเวลา 16.00 น. ที่ประชุมได้ร่างใบกราบบังคมทูลลาออกของนายควงเสร็จ และมีมติให้ นายควงพ้นจากตำแหน่งนายกรัฐมนตรี ในวันที่ 8 เมษายน พ.ศ. 2491 เนื่องจากรัฐประหารครั้งนี้ กระทำเป็นการภายในใช้นายทหารเพียงไม่กี่คน โดยไม่มีการเคลื่ยนย้ายกำลังพลใด ๆ ทำให้ได้ชื่อว่า "รัฐประหารเงียบ" ซึ่งสื่อมวลชนในขณะนั้นเรียกเหตุการณ์ครั้งนี้ว่าเป็น "การจี้นายกรัฐมนตรี"
ขุนศิลป์ศรชัย มีบทบาทสำคัญคือ เมื่อวันที่ 23 กุมภาพันธ์ พ.ศ. 2492 ขณะที่คณะรัฐนมตรีได้มีการประชุมกันอยู่นั้น พันเอกศิลป์ รัตนพิบูลชัย เจ้ากรมการรักษาดินแดน ได้เข้าไปในที่ประชุมคณะรัฐมนตรี และรายงานให้จอมพล ป. ทราบถึงเหตุการณ์คณะนายทหารชั้นผู้น้อยจำนวนหนึ่งได้นำรถถัง 6 คัน พร้อมด้วยอาวุธครบมือ กำลังเดินทางมายังทำเนียบรัฐบาล และเจตนาสังหารโหดคณะรัฐมนตรีทั้งชุด นำไปสู่การประกาศสถานการณ์ฉุกเฉิน หรือเรียกว่า "กบฏวังหลวง" ในเวลาต่อมา
ขุนศิลป์ศรชัย ได้รับแต่งตั้งเป็นสมาชิกสภาผู้แทนราษฎร ประเภทที่สอง เมื่อวันที่ 30 พฤศจิกายน พ.ศ. 2494
ขุนศิลป์ศรชัย ได้รับแต่งตั้งเป็นอธิบดีกรมการขนส่ง ในปี พ.ศ. 2495 ซึ่งมีผลงานสำคัญในการเพิ่มทุนให้บริษัท ขนส่ง จำกัด ในการจัดซื้อรถโดยสารและเรือโดยสารเพิ่มเติม และเปิดการเดินรถเพิ่มเติมในเส้นทางกรุงเทพฯ-นนทบุรี
พลโท ศิลป์ ถึงแก่กรรมและมีงานพระราชทานเพลิงศพ ณ เมรุวัดพระศรีมหาธาตุ วันที่ 6 ตุลาคม พ.ศ. 2499
== เครื่องราชอิสริยาภรณ์ ==
== อ้างอิง ==
บรรดาศักดิ์ชั้นขุน
ทหารบกชาวไทย
เลขาธิการนายกรัฐมนตรีไทย
สมาชิกสภาผู้แทนราษฎรไทยแบบแต่งตั้ง
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
บุคคลในประวัติศาสตร์กรุงรัตนโกสินทร์
กายาโอ

กายาโอ (Callao) เป็นนครริมทะเลบนชายฝั่งมหาสมุทรแปซิฟิกในเขตมหานครลิมา ประเทศเปรู เป็นเมืองท่าทางทะเลที่สำคัญของประเทศ และเป็นสถานที่ตั้งของท่าอากาศยานที่สำคัญ ท่าอากาศยานนานาชาติฆอร์เฆชาเบซ เทศบาลกายาโอประกอบด้วยแคว้นกายาโอทั้งแคว้นและยังนับเป็นจังหวัดกายาโอด้วย เมืองก่อตั้งในปี ค.ศ. 1537 โดยชาวสเปน เมืองมีประวัติศาสตร์ด้านกองทัพเรือมายาวนาน เป็นหนึ่งในท่าเรือที่สำคัญของละตินอเมริกากับแปซิฟิก เป็นหนึ่งในเมืองสำคัญของสเปนในช่วงยุคอาณานิคม
==อ้างอิง==
เมืองในประเทศเปรู
แคว้นกายาโอ
นัมปูลา

นัมปูลา (Nampula) เป็นเมืองหลวงของจังหวัดนัมปูลา เมืองทางทิศตะวันออกเฉียงเหนือของประเทศโมซัมบิก หรือรู้จักในชื่อ "เมืองหลวงทิศเหนือ" นัมปูลาเป็นศูนย์กลางการค้าของโมซัมบิกทางเหนือ มีโรงแรม ร้านอาหาร ศูนย์การค้า รูปแบบตะวันตกกหลายแห่ง ยังมีสนามบินนานาชาติขนาดเล็กเชื่อมโยงกับไนโรบี ประเทศเคนยา และโจฮันเนสเบิร์ก ประเทศแอฟริกาใต้ และเป็นศูนย์กลางการคมนาคมท้องถิ่นในโมซัมบิกเหนือ
เมืองมีประชากร 743,125 คน (ค.ศ. 2017) เป็นเมืองใหญ่เป็นอันดับ 3 ของโมซัมบิก รองจากมาปูตูและมาตอลา เมืองมีพิพิธภัณฑ์แห่งชาติโมซัมบิกด้านชาติพันธุ์วรรณา ตลาด มหาวิหาร มัสยิด มหาวิทยาลัยและโรงเรียนทั้งรัฐและเอกชน หลายแห่ง
==อ้างอิง==
เมืองในประเทศโมซัมบิก
รายชื่อประเทศที่เข้าร่วมการแข่งขันกีฬาโอลิมปิกเยาวชนฤดูร้อน

รายชื่อประเทศที่เข้าร่วมการแข่งขันกีฬาโอลิมปิกเยาวชนฤดูร้อน เป็นรายชื่อประเทศที่เป็นตัวแทนของคณะกรรมการโอลิมปิกแห่งชาติ (NOCs) ที่เข้าร่วมในการแข่งขันกีฬากีฬาโอลิมปิกเยาวชนฤดูร้อน ตั้งแต่การแข่งขันครั้งแรกในปี พ.ศ. 2553 จนถึงโอลิมปิกเยาวยนครั้งล่าสุดในปี พ.ศ. 2561 โดยในโอลิมปิกเยาวชนฤดูร้อน 2018 ที่กรุงบัวโนสไอเรส ประเทศอาร์เจนตินา มีประเทศที่ได้รับการรับรองจากคณะกรรมการโอลิมปิกสากลทั้งหมด 206 ประเทศ เข้าร่วมแข่งขันอย่างน้อย 1 ครั้ง โดยแต่ละประเทศจะมีนักกีฬาอย่างน้อย 1 คน เข้าร่วมแข่งขัน และมีทั้งหมด 203 ประเทศที่เข้าร่วมแข่งขันครบทุกครั้ง นับถึงปัจจุบันมีการแข่งขันโอลิมปิกเยาวชนฤดูร้อนทั้งหมด 3 ครั้ง และครั้งถัดไปจะจัดขึ้นในปี พ.ศ. 2565  ณ ประเทศเซเนกัล
==รายชื่อตัวอักษรย่อ==
=== คำอธิบายตาราง ===
{|
|-
|style="background:#f2f2f2; border:1px #aaa solid; text-align:center; width:1em"|10
|&nbsp;
|ตัวเลขที่หัวตาราง หมายถึง ปีการแข่งขัน
|-
|style="background:#f9f9f9; border:1px #aaa solid; text-align:center; width:1em"|•
|
|หมายถึง การเข้าร่วมแข่งขันในแต่ละครั้ง
|-
|style="background:#ccccff; border:1px #aaa solid; text-align:center;"|H
|
|หมายถึง เจ้าภาพจัดการแข่งขันในปีนั้น
|}
=== รายชื่อเรียงตามตัวอักษร ===
{| id="toc" class="toc" summary="สารบัญ"
! สารบัญ:
|
| A B C D E F G H I J K L M N O P Q R S T U V Y Z Other รวม
|}
== อ้างอิง ==
กีฬาโอลิมปิกเยาวชน
ชาติในโอลิมปิกเยาวชน
รายชื่อประเทศที่เข้าร่วมการแข่งขันกีฬาโอลิมปิกเยาวชนฤดูหนาว

รายชื่อประเทศที่เข้าร่วมการแข่งขันกีฬาโอลิมปิกเยาวชนฤดูหนาว เป็นรายชื่อประเทศที่เป็นตัวแทนของคณะกรรมการโอลิมปิกแห่งชาติ (NOCs) ที่เข้าร่วมในการแข่งขันกีฬากีฬาโอลิมปิกเยาวชนฤดูหนาว ตั้งแต่การแข่งขันครั้งแรกในปี พ.ศ. 2555 จนถึงโอลิมปิกเยาวชนครั้งล่าสุดในปี พ.ศ. 2563 โดยในโอลิมปิกเยาวชนฤดูหนาว 2020 ที่โลซาน ประเทศสวิตเซอร์แลนด์ มีประเทศที่ได้รับการรับรองจากคณะกรรมการโอลิมปิกสากลเข้าร่วมแข่งขันครบทั้งหมด 79 ประเทศ โดยแต่ละประเทศจะมีนักกีฬาอย่างน้อย 1 คน เข้าร่วมแข่งขัน และมีทั้งหมด 110 ประเทศจาก 206 ประเทศที่เข้าร่วมแข่งขันโอลิมปิกเยาวชนฤดูหนาวอย่างน้อย 1 ครั้ง ซึ่งมี 70 ประเทศที่เข้าร่วมแข่งขันครบทุกครั้ง นับถึงปัจจุบันมีการแข่งขันโอลิมปิกเยาวชนฤดูหนาวทั้งหมด 3 ครั้ง และครั้งถัดไปจะจัดขึ้นในปี พ.ศ. 2567  ณ ประเทศเกาหลีใต้
==รายชื่อตัวอักษรย่อ==
=== คำอธิบายตาราง ===
{|
|-
|style="background:#f2f2f2; border:1px #aaa solid; text-align:center; width:1em"|10
|&nbsp;
|ตัวเลขที่หัวตาราง หมายถึง ปีการแข่งขัน
|-
|style="background:#f9f9f9; border:1px #aaa solid; text-align:center; width:1em"|•
|
|หมายถึง การเข้าร่วมแข่งขันในแต่ละครั้ง
|-
|style="background:#ccccff; border:1px #aaa solid; text-align:center;"|H
|
|หมายถึง เจ้าภาพจัดการแข่งขันในปีนั้น
|}
=== รายชื่อเรียงตามตัวอักษร ===
{| id="toc" class="toc" summary="สารบัญ"
! สารบัญ:
|
| A B C D E F G H I J K L M N O P Q R S T U V Y Z Other รวม
|}
=== ประเทศที่ไม่เคยเข้าร่วมแข่งขันโอลิมปิกเยาวชนฤดูหนาว ===
ประเทศที่ยังไม่เคยเข้าร่วมแข่งขันโอลิมปิกเยาวชนฤดูหนาว มีทั้งหมด 117 ประเทศ จากทั้งหมด 206 ประเทศ
== อ้างอิง ==
กีฬาโอลิมปิกเยาวชน
ชาติในโอลิมปิกเยาวชน
11/22/63 วันสังหาร

11/22/63 วันสังหาร เป็นนวนิยายของของสตีเวน คิง เกี่ยวกับการเดินทางข้ามเวลาที่พยายามป้องกันการลอบสังหารประธานาธิบดีสหรัฐ จอห์น เอฟ. เคนเนดี ซึ่งเกิดขึ้นในวันที่ 22 พฤศจิกายน ค.ศ. 1963 (วันเดือนปีของนวนิยาย) มันเป็นหนังสือเล่มที่ 60 ของสตีเวน คิง ที่ได้รับการตีพิมพ์ โดยเป็นนวนิยายเล่มที่ 49 และเล่มที่ 42 ภายใต้ชื่อของเขาเอง นวนิยายเรื่องนี้ได้รับการประกาศในเว็บไซต์อย่างเป็นทางการของคิงเมื่อวันที่ 2 มีนาคม ค.ศ. 2011 ข้อความที่ตัดตอนมาสั้น ๆ ได้รับการเปิดตัวทางออนไลน์เมื่อวันที่ 1 มิถุนายน ค.ศ. 2011 และข้อความอื่นที่ตัดตอนมาได้รับการตีพิมพ์ในวันที่ 28 ตุลาคม ค.ศ. 2011 ในฉบับเอนเตอร์เทนเมนต์วีกลี นวนิยายเรื่องนี้ได้รับการตีพิมพ์เมื่อวันที่ 8 พฤศจิกายน ค.ศ. 2011 และกลายเป็นหนังสือขายดีอันดับหนึ่งอย่างรวดเร็ว โดยอยู่ในอันดับหนังสือขายดีเดอะนิวยอร์กไทมส์เป็นเวลา 16 สัปดาห์ 11/22/63 วันสังหาร ได้รับรางวัลหนังสือลอสแอนเจลิสไทมส์ สาขาลึกลับ/ระทึกขวัญยอดเยี่ยม และรางวัลนักเขียนเขย่าขวัญนานาชาติ สาขานวนิยายยอดเยี่ยม ประจำปี ค.ศ. 2012 รวมถึงได้รับการเสนอชื่อเข้าชิงรางวัลบริติชแฟนตาซี สาขานวนิยายยอดเยี่ยม ประจำปี ค.ศ. 2012 และรางวัลโลคัส สาขานิยายวิทยาศาสตร์ยอดเยี่ยม ประจำปี ค.ศ. 2012
นวนิยายเรื่องนี้จำเป็นต้องใช้การวิจัยจำนวนมากเพื่อให้เห็นภาพที่ชัดเจนในช่วงปลายคริสต์ทศวรรษ 1950 และต้นคริสต์ทศวรรษ 1960 คิงให้ความเห็นเกี่ยวกับปริมาณงานวิจัยที่จำเป็นต้องใช้ โดยพูดว่า "ผมไม่เคยพยายามเขียนอะไรแบบนี้มาก่อน มันแปลกจริง ๆ ครับในตอนแรก เหมือนการทำลายรองเท้าคู่ใหม่"
นวนิยายนี้ได้รับการดัดแปลงเป็นละครโทรทัศน์ฮูลูในปี ค.ศ. 2016 โดยใช้ชื่อ 11.22.63
== ภูมิหลัง ==
ตามที่คิงเผย ความคิดสำหรับนวนิยายเรื่องนี้เกิดขึ้นครั้งแรกในปี ค.ศ. 1971 ก่อนที่จะมีการเปิดตัวนวนิยายเรื่องแรกของเขาอย่างคืนนรก (ค.ศ. 1974) ซึ่งเขาจะตั้งชื่อเรื่องนี้ว่าสปลิตแทรก อย่างไรก็ตาม เขารู้สึกว่านวนิยายอิงประวัติศาสตร์ต้องการการค้นคว้ามากกว่าที่เขาเต็มใจจะทำในเวลานั้น และความสามารถทางวรรณกรรมที่ยิ่งใหญ่กว่าที่เขามี เช่นเดียวกับนวนิยายเรื่องอันเดอร์เดอะโดม (ค.ศ. 2009) ของเขา ที่เขาได้ละทิ้งโครงการ และกลับไปสู่เรื่องราวต่อไปในชีวิต
คิงได้พูดคุยกับสาธารณชนเป็นครั้งแรกเกี่ยวกับแนวคิดนี้ในมาร์เวลสปอตไลต์ฉบับเดอะดาร์กทาวเวอร์ (27 มกราคม ค.ศ. 2007) ก่อนที่จะเริ่มมีการดัดแปลงหนังสือการ์ตูนชุดซีรีส์ดาร์กทาวเวอร์ของคิงอย่างต่อเนื่อง ในนิตยสารชื่อ "แอนโอเพนเลตเตอร์ฟอร์มสตีเวน คิง" โดยเขาเขียนเกี่ยวกับแนวคิดดั้งเดิมที่เป็นไปได้สำหรับการ์ตูนช่อง:
== การดัดแปลง ==
เมื่อวันที่ 22 กันยายน ค.ศ. 2014 มีการประกาศว่าละครโทรทัศน์ที่สร้างจากนวนิยายเรื่องนี้ได้รับการคัดเลือกโดยฮูลู ซึ่งเจมส์ แฟรนโก ได้รับเลือกให้แสดงเป็นตัวละครที่ชื่อ เจค เอพพิ่ง โดยซีรีส์นี้เปิดตัวรอบปฐมทัศน์ในวันประธานาธิบดี ณ วันที่ 15 กุมภาพันธ์ ค.ศ. 2016 และได้รับคำวิจารณ์เชิงบวกเป็นส่วนใหญ่
== อ้างอิง ==
== แหล่งข้อมูลอื่น ==
A Stephen King Thriller: What Motivated Oswald?: Stephen King's letter to the editor regarding the politics and motivations of Lee Harvey Oswald, published on December 1, 2011, in The New York Times
นวนิยายการเมืองอเมริกัน
งานเขียนของสตีเวน คิง
กีฬาโอลิมปิกโบราณ

กีฬาโอลิมปิกโบราณ (Ancient Olympic Games) การแข่งขันกีฬาโอลิมปิกสมัยโบราณนั้น แต่เดิมเป็นเทศกาลหรือการเฉลิมฉลองและบูชาเทพเจ้าซุส มีการแข่งขันต่างๆ เช่น footrace การประกวดหอก และการแข่งขันมวยปล้ำได้เพิ่มเข้ามาในภายหลัง "กีฬาโอลิมปิก" (Ὀλύμπια, Olympia, "the Olympics"; อาจจะเรียกว่า Ὀλυμπιάς, Olympias, "the Olympiad") เป็นการแข่งขันกรีฑาระหว่างตัวแทนของนครรัฐและเป็นหนึ่งในการแข่งขัน Panhellenic Games ของกรีกโบราณ การแข่งขันถูกจัดเพื่อเป็นเกียรติแก่ซุสและชาวกรีกให้กำเนิดตำนานเทพปกรณัมกรีก
การแข่งขันกีฬาโอลิมปิกครั้งแรกเกิดขึ้นเมื่อ 776 ปีก่อนคริสตกาล ถูกจัดขึ้นทุก ๆ 4 ปีหรือเรียกว่า โอลิมเปียด ซึ่งต่อมากลายเป็นหน่วยเวลาในเหตุการณ์ทางประวัติศาสตร์ การแข่งขันโอลิมปิกยุคโบราณอย่างต่อเนื่องและเจริญรุ่งเรืองอยู่หลายร้อยปี ถูกใช้เป็นเครื่องมือสำคัญในการต่อรองทางการเมืองระหว่างนครรัฐโบราณ ก่อนเข้าสู่ยุคเสื่อมถอยเมื่อกรีกตกอยู่ภายใต้อิทธิพลของโรมันตั้งแต่กลางศตวรรษที่ 2 ก่อนคริสตกาล
สาเหตุหนึ่งที่ทำให้โอลิมปิกไม่ได้รับความนิยมในยุคโรมัน เนื่องจากชาวโรมันมองว่า การเปลือยกายในที่สาธารณะของบรรดานักกีฬากรีกถือเป็นเรื่องน่าขายหน้า จึงไม่ให้การสนับสนุน แต่จักรพรรดิโรมันบางพระองค์มองเห็นประโยชน์ทางการเมืองของการแข่งขันกีฬาเช่นนี้ จึงทรงช่วยอุปถัมภ์บ้างเป็นครั้งคราว
สุดท้ายการแข่งขันโอลิมปิกยุคโบราณก็ถึงจุดจบเมื่อราวปี ค.ศ. 393 ตรงกับช่วงปลายรัชสมัยของจักรพรรดิเทออดอซิอุสที่ 1 (Theodosius I) หรือช่วงคาบเกี่ยวกับต้นรัชสมัยของพระราชโอรสของพระองค์ เนื่องจากจักรพรรดิธีโอโดซิอุสซึ่งเป็นคริสเตียน ทรงมีบัญชาให้ยกเลิกการประกอบพิธีกรรมนอกรีตทั้งหมด ซึ่งเป็นส่วนหนึ่งของการรณรงค์เพื่อกำหนดให้ศาสนาคริสต์เป็นศาสนาประจำกรุงโรม 
== อ้างอิง ==
โอลิมปิก
รูแบน ดียัช

รูแบน ดุช ซังตุช กาตู อัลวึช ดียัช (Rúben dos Santos Gato Alves Dias; เกิด 14 พฤษภาคม ค.ศ. 1997) เป็นนักฟุตบอลชาวโปรตุเกส ผู้เล่นในตำแหน่งเซ็นเตอร์แบ็กให้กับแมนเชสเตอร์ซิตีและทีมชาติโปรตุเกส
== ทีมชาติ ==
ดียัชเคยเป็นส่วนหนึ่งของทีมชาติรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป 2014 สองปีถัดมา เขาเป็นกัปตันของทีมชาติรุ่นอายุไม่เกิน 19 ปีในการแข่งขันฟุตบอลชิงแชมป์แห่งชาติยุโรป 2016 และในปีถัดมา เขาเป็นกัปตันของทีมชาติรุ่นอายุไม่เกิน 20 ปีในการแข่งขันฟุตบอลโลกเยาวชน 2017 ต่อมาในวันที่ 5 กันยายน ค.ศ. 2017 เขาได้ลงเล่นให้กับทีมชาติรุ่นอายุไม่เกิน 21 ปีเป็นครั้งแรก ในการแข่งขันฟุตบอลชิงแชมป์แห่งชาติยุโรป 2019 รอบคัดเลือก นัดที่พบกับเวลส์
ดียัชถูกเรียกตัวติดทีมชาติชุดใหญ่เป็นครั้งแรก ภายใต้การคุมทีมของฟือร์นังดู ซังตุช เมื่อวันที่ 15 มีนาคม ค.ศ. 2018 เนื่องในนัดกระชับมิตรที่พบกับอียิปต์และเนเธอร์แลนด์ อย่างไรก็ตาม สี่วันถัดมา เขาได้รับบาดเจ็บที่ข้อเท้าขวา ทำให้หลุดจากทีมชาติไปในตอนนั้น ต่อมาในวันที่ 17 พฤษภาคม ค.ศ. 2018 ดียัชเป็นหนึ่งใน 23 คนสุดท้ายของทีมชาติในการแข่งขันฟุตบอลโลก 2018 ที่ประเทศรัสเซีย 11 วันถัดมา เขาได้ลงเล่นทีมชาติเป็นครั้งแรกในนัดกระชับมิตรพบกับตูนิเซีย แต่หลังจากนั้น เขากลับไม่ได้ลงเล่นให้กับโปรตุเกสเลยตลอดสี่นัดในการแข่งขันฟุตบอลโลก
== สถิติอาชีพ ==
=== สโมสร ===
=== ทีมชาติ ===
== เกียรติประวัติ ==
=== สโมสร ===
ไบฟีกา
ปรีไมราลีกา: 2018–19
ซูแปร์ตาซากังดีดูดึออลีไวรา: 2019
แมนเชสเตอร์ซิตี
พรีเมียร์ลีกอังกฤษ 2020–2021 2021-2022 2022-2023
ยูฟ่าแชมเปียนส์ลีก รองชนะเลิศ 2020–2021 ชนะเลิศ2022-2023
=== ทีมชาติ ===
โปรตุเกส
ยูฟ่าเนชันส์ลีก: 2018–19
=== รางวัลส่วนตัว ===
UEFA European Under-19 Championship Team of the Tournament: 2016
Cosme Damião Awards – Revelation of the Year: 2017
Primeira Liga's Best Young Player of the Year: 2017–18
UEFA Nations League Final Man of the Match: 2019
UEFA Nations League Finals Team of the Tournament: 2019
== อ้างอิง ==
== แหล่งข้อมูลอื่น ==
Benfica official profile
National team data
นักฟุตบอลชาวโปรตุเกส
กองหลังฟุตบอล
ผู้เล่นในปรีไมราลีกา
ผู้เล่นในพรีเมียร์ลีก
ผู้เล่นสโมสรฟุตบอลแมนเชสเตอร์ซิตี
ผู้เล่นสปอร์ลิชบัวอีไบฟีกา
นักฟุตบอลทีมชาติโปรตุเกส
ผู้เล่นในฟุตบอลโลก 2018
ผู้เล่นในฟุตบอลชิงแชมป์แห่งชาติยุโรป 2020
ผู้เล่นในฟุตบอลโลก 2022
บุคคลจากอามาโดรา
ผู้เล่นในชุดชนะเลิศยูฟ่าแชมเปียนส์ลีก
ประเทศซีเรียในเอเชียนเกมส์

ประเทศซีเรีย เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1978 ที่จัดขึ้น ณ กรุงเทพมหานคร ประเทศไทย มีคณะกรรมการโอลิมปิกแห่งชาติซีเรีย เป็นผู้รับผิดชอบส่งนักกีฬาซีเรียเข้าร่วมการแข่งขัน ทีมชาติซีเรียได้รับเหรียญรางวัลจากการแข่งขันทั้งหมด 9 เหรียญทอง 8 เหรียญเงิน 14 เหรียญทองแดง รวมทั้งสิ้น 31 เหรียญ
== สรุปเหรียญรางวัล ==
== ดูเพิ่ม ==
ประเทศซีเรียในโอลิมปิก
== อ้างอิง ==
ซีเรีย
ประเทศอิรักในเอเชียนเกมส์

ประเทศอิรัก เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1974 ที่จัดขึ้น ณ กรุงเตหะราน ประเทศอิหร่าน มีคณะกรรมการโอลิมปิกแห่งชาติอิรัก เป็นผู้รับผิดชอบส่งนักกีฬาอิรักเข้าร่วมการแข่งขัน ทีมชาติอิรักได้รับเหรียญรางวัลจากการแข่งขันทั้งหมด 7 เหรียญทอง 17 เหรียญเงิน 23 เหรียญทองแดง รวมทั้งสิ้น 47 เหรียญ
== สรุปเหรียญรางวัล ==
== ดูเพิ่ม ==
ประเทศอิรักในโอลิมปิก
== อ้างอิง ==
อิรัก
สหรัฐอาหรับเอมิเรตส์ในเอเชียนเกมส์

สหรัฐอาหรับเอมิเรตส์ เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1978 ที่จัดขึ้น ณ กรุงเทพมหานคร ประเทศไทย มีคณะกรรมการโอลิมปิกแห่งชาติสหรัฐอาหรับเอมิเรตส์ เป็นผู้รับผิดชอบส่งนักกีฬา สหรัฐอาหรับเอมิเรตส์เข้าร่วมการแข่งขัน ทีมชาติ สหรัฐอาหรับเอมิเรตส์ได้รับเหรียญรางวัลจากการแข่งขันทั้งหมด 4 เหรียญทอง 11 เหรียญเงิน 12 เหรียญทองแดง รวมทั้งสิ้น 27 เหรียญ
== สรุปเหรียญรางวัล ==
== ดูเพิ่ม ==
สหรัฐอาหรับเอมิเรตส์ในโอลิมปิก
== อ้างอิง ==
สหรัฐอาหรับเอมิเรตส์
ประเทศจอร์แดนในเอเชียนเกมส์

ประเทศจอร์แดน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1986 ที่จัดขึ้น ณ กรุงโซล ประเทศเกาหลีใต้ มีคณะกรรมการโอลิมปิกแห่งชาติจอร์แดน เป็นผู้รับผิดชอบส่งนักกีฬาจอร์แดนเข้าร่วมการแข่งขัน ทีมชาติจอร์แดนได้รับเหรียญรางวัลจากการแข่งขันทั้งหมด 5 เหรียญทอง 16 เหรียญเงิน 24 เหรียญทองแดง รวมทั้งสิ้น 45 เหรียญ
== สรุปเหรียญรางวัล ==
== ดูเพิ่ม ==
ประเทศจอร์แดนในโอลิมปิก
== อ้างอิง ==
จอร์แดน
ประเทศเลบานอนในเอเชียนเกมส์

ประเทศเลบานอน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1978 ที่จัดขึ้น ณ กรุงเทพมหานคร ประเทศไทย มีคณะกรรมการโอลิมปิกแห่งชาติเลบานอน เป็นผู้รับผิดชอบส่งนักกีฬาเลบานอนเข้าร่วมการแข่งขัน ทีมชาติเลบานอนได้รับเหรียญรางวัลจากการแข่งขันทั้งหมด 5 เหรียญทอง 5 เหรียญเงิน 8 เหรียญทองแดง รวมทั้งสิ้น 18 เหรียญ
== สรุปเหรียญรางวัล ==
== ดูเพิ่ม ==
ประเทศเลบานอนในโอลิมปิก
== อ้างอิง ==
เลบานอน
ประเทศคีร์กีซสถานในเอเชียนเกมส์

ประเทศคีร์กีซสถาน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1994 ที่จัดขึ้น ณ ฮิโรชิมา ประเทศอินเดีย มีคณะกรรมการโอลิมปิกแห่งชาติคีร์กีซสถาน เป็นผู้รับผิดชอบส่งนักกีฬาคีร์กีซสถานเข้าร่วมการแข่งขัน ทีมชาติคีร์กีซสถานได้รับเหรียญรางวัลจากการแข่งขันทั้งหมด 5 เหรียญทอง 23 เหรียญเงิน 38 เหรียญทองแดง รวมทั้งสิ้น 66 เหรียญ
== สรุปเหรียญรางวัล ==
== ดูเพิ่ม ==
ประเทศคีร์กีซสถานในโอลิมปิก
== อ้างอิง ==
คีร์กีซสถาน
ประเทศทาจิกิสถานในเอเชียนเกมส์

ประเทศทาจิกิสถาน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1994 ที่จัดขึ้น ณ ฮิโรชิมา ประเทศญี่ปุ่น มีคณะกรรมการโอลิมปิกแห่งชาติทาจิกิสถาน เป็นผู้รับผิดชอบส่งนักกีฬาทาจิกิสถานเข้าร่วมการแข่งขัน ทีมชาติทาจิกิสถานได้รับเหรียญรางวัลจากการแข่งขันทั้งหมด 4 เหรียญทอง 3 เหรียญเงิน 14 เหรียญทองแดง รวมทั้งสิ้น 21 เหรียญ
== สรุปเหรียญรางวัล ==
== ดูเพิ่ม ==
ประเทศทาจิกิสถานในโอลิมปิก
== อ้างอิง ==
ทาจิกิสถาน